*MEGHÍVÓ*

*A Magyar Tudományos Akadémia*

*tisztelettel meghívja ÖNT a Magyar Tudomány Ünnepe endezvényére*

Az előadás ideje és helye: 2021. november 05. 13.00 óra, CooSpace
A SZAB ÁLLAMPOLGÁRI KOMPETENCIÁK MUNKABIZOTTSÁGA ÉS AZ

SZTE JGYPK MAGYAR ÉS ALKALMAZOTT NYELVÉSZETI TANSZÉKE

**online konferenciát rendez**

**2021. november 05-én, pénteken 13 órától**

A konferencián való részvétel regisztrációhoz kötött. Jelentkezni rá a következő ímélcímen lehetséges:

 heraszika.viktoria.edit@szte.hu

|  |
| --- |
| 13:00–13:05 **Megnyitó**: dr. Juhász Valéria a SZAB Állampolgári Kompetenciák Munkabizottságának elnöke, a Magyar és Alkalmazott Nyelvészeti Tanszékének vezetője |
| **Nyelv- és beszédfejlesztő szekció**Szekcióvezető: dr. Basch Éva13:05–13:20 Szabó-Sz. Anikó: *A bölcsődés korú gyermekek nyelv- és beszédfejlődését segítő játékok és technikák*13:20–13:35 Serfőző Edina: *A beszédészlelés fejlesztése óvodáskorban*13:35–13:50 Priskin Renáta: *Nagycsoportos óvodások szókincsfejlesztése népmesékkel*13:50–14:05 Návai Andrea: *Szövegértés-fejlesztés az általános iskola alsó tagozatán*14:05–14:20 Szélpál Szilvia: *A nyelv és a beszéd, az agy és a mozgás kapcsolata*14:20–14:35 Papné Dancsó Gabriella: *Nagycsoportos óvodások SZÓL-e alapú nyelvi fejlesztése* | **Alkalmazott nyelvészeti szekció**Szekcióvezető: Kegyesné dr. Szekeres Erika13:05–13:20 Tomasóczkiné Tiborné: *Az írás- és olvasástanítás hatékonysága ritmusérzék fejlesztésével*13:20–13:35 Kubát Rita: *Logopédiai kompetenciák az idegsebészeti klinikai ellátásban*13:35–13:50 Somogyvári Judit: *A magyar mondattípusok*13:50–14:05 Vallyon Veronika: *Reáliák fordítása*14:05–14:20 Kegyesné dr. Szekeres Erika: *Transkribus. Új szövegek a szövegelemzésben.*14:20–14:35 Dr. Juhász Valéria: AZ EKP-kutatások beszédészleléssel kapcsolatos eredményei |

**A konferencia előadásainak összefoglalója**

Ma már közismert a mindenkori korrekt, hatékony kommunikáció különleges jelentősége az élet minden színterén, a tanulástól kezdve a hétköznapi szituációkon át a munkaerőpiaci érvényesülésig. A gyenge vagy elégtelen kommunikáció akadályát képezi a gondolatok adekvát kifejezésének, így mások általi megértésének, a meggyőző érvelés lehetőségének és az asszertív önérdek-érvényesítésnek. Ezért jelen korunk egyik komoly kihívása, hogy az oktatási intézmények olyan fiatalokat neveljenek ki, akik birtokában vannak a kommunikációs stratégiák minden eszközének. Ezek intézményi keretek közötti elsajátítása már óvodáskorban megkezdődik, amikor az óvodapedagógusok – érzékelve a kisgyermek beszédindulásának, beszédfejlődésének vagy beszédészlelésének akadályozottságát – az okok feltárásával, majd célzott, játékos módszerek alkalmazásával megsegítik és fejlesztik a gyermek beszédét. Ezt a folyamatot a bemeneti, majd a fejlesztés utáni kimeneti mérések eredményeinek összevetése dokumentálja, valamint irányt szab a további tennivalók meghatározásának is.

A sikeres kommunikáció nélkülözhetetlen eleme az írás-olvasás kifogástalan tudása, melynek megtanítása már nem (csak) hagyományos módszerekkel történik, hiszen egyre inkább felismerik és alkalmazzák a ritmushoz kötődő gyakorlatokat az írás-olvasás tanítása, illetve előkészítése során. A kisiskoláskor egyik fő feladata a tanulók szövegértésének biztos alapokra helyezése és fejlesztése, tekintve, hogy az írás-olvasás tudásán túl a megfelelő/magas szintű szövegértés biztosítja magának a tanulási folyamatnak a sikerességét is. A konkrét nyelvi produktum − akár írásbeli, akár szóbeli megnyilvánulásról legyen szó – alapja egy rendkívül összetett kód- és szabályrendszer: a nyelv, amely természeténél, komplexitásánál fogva a nyelvtudósok kimeríthetetlen vizsgálati tárgyát képezi, illetve folyamatosan episztemológiai kérdéseket is felvet.

A különböző életkorokban előforduló beszédtevékenységet érintő patológiás problémák, már idegsebészeti beavatkozásokat is igényelhetnek. Ezek, továbbá a műtétet követő rehabilitációs folyamatok vizsgálata abban segít, hogy a beteg elérje kommunikációs képességének optimumát.

A konferencia előadói a fent bemutatott témakörökben végezték vizsgálataikat, melyek eredményei kiválóan hasznosíthatók a jelen és a (közel) jövő generációinak gondolkodásra, összefüggéslátásra és eredményes kommunikációra való oktatásában.